Uvaženi zastupnici, uvaženi gosti, poštovani predstavnici sredstava informiranja. Otvaram 32. sjednicu Zastupničkog doma Parlamentarne skupštine Bosne i Hercegovine. Pored zastupnika na sjednicu su pozvani predsjedatelj i članovi Predsjedništva Bosne i Hercegovine, predsjedatelj i članovi Vijeća ministara Bosne i Hercegovine, predstavnici OHR-a, predstavnici OSS-a, predstavnici Evropske Unije, Promatračke misije u BiH, predstavnici ambasada koje su izrazile interes da prate rad Parlamentarne skupštine, predstavnici Centralne banke. Dame i gospodo, uvaženi zastupnici izvješćujem vas da su uvaženi zastupnici gospodin Hilmo Neimarlija, gospodin Mirko Banjac zamolili da im pravdamo izostanak zbog nemogućnsoti da dođu na današnju sjednicu. Uvaženi zastupnik gospodin Halil Mehtić najavio je da će kasniti jedan sat. Zastupnički klub PDP, SNSD, SND, SPRS je zatražio da se sjednica odgodi zbog nemogućnosti zastupnika da nazoče zbog ranije preuzetih obveza. Klub zastupnika HDU-a je, također, javio da današnjoj sjednici neće moći biti nazočan i zatražio da se ona odgodi za petak 4. listopada. Konstatiram da nije niko drugi tražio odgađanje, jednostavno, vi znate da smo mi jednom odgađali sjednicu iz razloga što su dva kluba SDS-a i ovaj mješoviti klub SNSD, PDP, SNS tražio odgađanje iz tog razloga nismo mogli imati kvorum, sjednica je odgošena za ovaj put. Znači, nije bilo razloga da odgađamos jednicu i zato smo i počeli sjednicu i ja mislim da nije korektno da zadnji dan odgađamosjednicu, ali je evidento da mi danas, mi danas imamo 25 zastupnika. Mi bi imali kvorum, ali nemamo kvorum iz RS, imamo iz Federacije 22 iz Republike Srpske 3. Mi smo iz Kolegija i Prošireni kolegij očekivali da danas imamo ovako jednu završnu sjednicu da možemo sumirati ono što smo uradili u ove dvije godine i da usvojimo još određene zakone koji su, da kažem, vrlo bitni a koji ne bi zahtijevali puno posla. Ali, očito je da se današnja sjednica neće moći danas održati i mi smo u Proširenom kolegiju stava da trebamo još jednom pokušati održati sjednicu do izbora, znači do subote. Naš prijedlog, od prilike, da to bude petak ili četvrtak, namjerno kažem petak ili četvrtak. Obavit ćemo konsultacije i sa Izbornom komisijom, to je dan predizborne šutnje, ali mislim da nas, po meni, ne bi ništa sprečavalo da jednostavno imamo sjednicu i da usvojimo ovih nekoliko vrlo bitnih zakona, napominjem opet, zakon o veterinarstvu i ovaj kreditni sporazum razvojnog kredita između BiH i Međunrodne asocijacije za razvoj vrlo btino, te su man pare operativne 2 ako to usvojimo sada, ako ne usvojimo upitno je i bio je zakon o držvljanstvu koji se traži da se usvoji po članu 105. i još nekoliko pitanja koja su bitna. Prema tome, ja predlažem da mi današnju sjednicu zaključimo, da ne utvrđujemo danas je li to četvrtak ili petak, mi ćemo se pobrinuti da danas odmah, koliko je moguće da danas obavijestimo sve vas i vaše klubove kada će se sjednica održati. Takav je bio i stav i Proširenog kolegija i Kolegija užeg. Evo samo jednu intervenciju ima gospodin, je li u vezi ovog. Mi ne možemo raditi, jedino možete oko prijedloga kada da se održi. Stav je da zaključimo. Znači, sjednica će biti u četvrtak ili u petak zavisno od stava i Izborne komisije a danas će već obavijest ići. Mi preferiramo petak. Sjednica je prekinuta sa radom. 3 NEAUTORIZIRANI TRANSKRIPT NASTAVKA 32. SJEDNICE ZASTUPNIČKOG DOMA PARLAMENTARNE SKUPŠTINE BOSNE I HERCEGOVINE, održane 4.10.2002. godine s početkom u 11:25 sati Gospodo uvaženi zastupnici, uvaženi gosti, otvaram 32. sjednicu Zastupničkog doma Parlamentarne skupštine Bosne i Hercegovine Na sjednicu su pozvani predsjedatelj i članovi Predsjedništva Bosne i Hercegovine, predsjedatelj i članovi Vijeća ministara BiH koji su tu, predstavnici OHR-a, predstavnici OSS-a, predstavnik Evropske Unije, predstavnici Promatračke misije u BiH, predstavnici ambasada stranih zemalja, predstavnici UNBIH-a, predstavnici Centralne banke Bosne i Hercegovine. Sjednici je nazočno 38 zastupnika. Izostanak je pravdao uvaženi zastupnik gospodin Ivo Lozančić zbog službenog puta. Znači, mi imamo kvorum za rad i odlučivanje. Od 42 - 38, napominjem na početku, ako se neko nije uslikao možet o uraditi danas. Kao što vam je poznato 32. sjednicu odložili smo 1. listopada zbog nedostatka kvoruma. Tada nismo imali uvjete ni za utvrđivanje dnevnog reda. Također i prije smo odgodili sjednicu 24. isto zbog razloga što nismo imali kvorum. Nekoliko uvodnih rečenica sam dužan reći u vezi odgađanja i potrebe da se, ipak, sjednica održi. Mi smo i zadnji put rekli da ima nekoliko zakona i nekoliko pitanja koja bi bila dobro da uradimo u ovom mandatu i zato smo i, bez obzira na vaše obveze i predizbornu kampanju i sve oko izbora odlučili da se sjednica održi na dan izborne šutnje. Također, od Izborne komisije smo za svaki slučaj zatražili stav da li održavanej sjednice na današnji dan kršimo izbornu šutnu, dobili smo i njihov stav da možemo održati sjednicu, s tim da svakako svi će voditi računa da danas ne vode previše računa o kampanji. Prema tome, mi smo za svaki slučaj i podijelili svima da imate dopis Izborne komisije, iz razloga da budemo efikasniji i da ova današnja sjednica bude kruna na uspješan rad ovog zastupničkog doma. Mi smo i na Proširenom kolegiju razmatrali da danas imamo jedan skraćeni dnevni red, da završimo ono što je moguće završiti u ovom mandatu. Znači, da ne idemo ono što je u proceduri koju mi ne možemo nikako, objektivno, provesti, jer vjerovatno nećemo zasjedati. Zato je Prošireni kolegij bio stava da se na današnjoj sjednici nađe zapisnik sa 31. sjednice Zastupničkog doma, da se nađe Izviješće zajedničke komisije o postizanju sporazuma o jedinstvenom tekstu zakona o veterinarstvu u BiH i da se nađe točka dnevnog reda davanje suglasnosti za ratificiranje 4 a) Razvojno kreditnog sporazuma Projekat upravljanja krutim otpadom između BiH i Međunarodne asocijacije za razvoj, i b) Međunarodne konvencije o zaštiti bilja Također, sukladno Poslovniku o radu Zastupničkog doma, ja sam kao predsjedavajući dužan uvrstiti na dnevni red zahtjev Vijeća ministara za razmatranje Prijedloga zakona o izmjenama Zakona o državljanstvu BiH po hitnom postupku. Član 105. Poslovnika kaže kada iznosi prijedlog zakona visokog stupnja hitnosti ili prijedlog zakona koji nije tako složen da se može usvojiti ili odbaciti u potpunosti, predlagač može pisanim putem zatražiti od Doma da ga razmotri u jednom čitanju. Zahtjev iz prethodne točke podnosi predsjedatelj izrano Domu na njegovoj prvoj sjednici. Prvoj sljedećoj sjednici. Dom će odlučivati o zahtjevu nakon rasprave. Ja sam zato i predložio u dnevni red rasprvu o zahtjevu da se Prijedlog zakona o izmjenama Zakona o državljanstvu BiH razmatra po hitnom postupku u skladu sa zahtjevom Vijeća ministara. Ja otvaram raspravu o dnevnom redu. Riječ ima uvaženi zastupnik gospodin Bogić Bogićević.
Uvaženo Predsjedništvo, poštovane kolege, u ime Kluba poslanika Socijaldemokratske partije BiH predlažem da se uvrsti u dnevni red zakon o visokom sudskom i tužilačkom savjetu, koji nije dobio saglasnost na Proširenom kolegiju a bio je u prijedlogu, jer je Zakon usvojen na Domu naroda 26.07.2002. godine po hitnom postupku i od sedmog mjeseca se nalazi u proceduri u našem domu, i Broj dva, apelujem na sve poslanike, odnosno zastupnike da danas prihvatimo prijedlog vijeća ministara da se Zakon o izmjeni Zakona o državljanstvu BiH razmatra po članu 105. on ima samo jednu tačku, gdje se pet godina zamjenjuje sa 15 godina, što omogućava stotinama hiljada građana Bosne i Hercegovine širom svijeta da ne izgube državljanstvo BiH u decembru mjesecu. Hvala.
Zhavaljujem uvaženom zstupniku Bogiću Bogićeviću. Da li se još neko javlja? Riječ ima uvaženi zastupnik godspodin Brka a neka se pripremi uvaženi zstupnik gospodin Bilbija.
Ja se zahvaljujem uvaženom predsjedavajućem što mi je dao mogućnost da predložim nešto što smatram da može samo da bude plus za ovaj predstavnički dom da ne ostane iza nas ne završen posao. Naime, za prošlu sjednicu bilo je predviđeno, ja sam iznenađen kad sam dobio ovaj dnevni red, bilo je predviđeno da pod brojem 6. bude izvještaj Komisije za ljudska prava, imigraciju, izbjeglice i azil o posjetama jednom broju kazneno-popravnih ustanova u BiH. A jutroj kad sam to dobio na sto, novi dnevni red toga nije bilo. Ja bih samo htio da obrazložim vrlo krtko i vrlo jasno i mislim da je to za ovaj dom za sve poslanike samo jedan plus. Nema nikakve potrebe da ostane ne završen posao. 5 Naime, vi se, bar putem sredstava informisanja svi spoznali da smo mi obišli pet kazneno-poprvnih ustavnova u BiH, da smo 17. septembra imali sjednicu Komisije gdje smo svi prisutni na sjednici Komisije jednoglasno usvojili 18 zaključaka. Ja mislim da su ti zaključci, zaista, možda sam ja subjektivan, ali ja mislim da su zaista vrhunski. Vi ste ih dobili 24. septembra, svi poslanici ste dobili taj zapisnik i te zaključke i ja mislim da zaista nije ni jedan sporan i volio bih kao predsjedavajući Komisije da iza rada ove komisije ne ostane ni jedan posao ne završen a ako ovo danas ne stavimo na dnevni red to će ostati jedini ne završen posao, koji je ova komisija preuzela na sebe da radi u ovom mandatu. Zbog toga ja molim sve poslanike, to ne oduzima puno vremena, vi ste imali svi te zaključke. Vjerovatno ste svi pročitali. Ja bih vas zamolio da to stavimo na dnevni red i da iza našeg posla ne ostane nikakav ne završen posao. Hvala vam velika.
Zahvaljujem uvaženom zastupniku gospodinu Brki. Riječ ima uvaženi zastupnik gospodin Bilbija.
Goospodo predsjedvjaući, kolege poslanici, uvaženi prisutni članovi Vijeća ministara, poštovani gosti, u ime Kluba želim da naglasim da smo se danas ovdje sastali i radno i svečano da zaokružimo ovaj dio mandata koji, ako smo imali i želim da vas upozorim da se ono što ne možemo ustavno i poslovnički zaokružiti ne bi trebali ni da razmataramo. Mislim da smo u toku svog mandata, u granicama svojih mogućnosti, a ipak uradili dosta. Sam Zakon o izmjenama i dopunama Zakona o držvljanstvu nije još ni razmatrao ni Dom naroda, s toga mi danas i kad bi ga usvojili, on faktički nije važeći zakon u BiH i želim na vas da vas upozorim na to. Ista takva situacija i sa Zakonom o visokom sudskom savjetu. U međuvremenu je došlo do izmjena i dopuna. Isto ga ne možemo zaokružiti. Prema tome, volio bih da ovo završimo.
Je li imate prijedlog?
Samo želim da upozorim.
Ima te li konrektno? Znači, dobro. Riječ ima predsjedavajući Vijeća ministara gospodin Mikerević.
Poštovano Predsjedništvo, poštovani poslanici, ja ispred Savjeta ministara BiH želim da kandidujem ovdje jednu tačku koju ste vi na Kolegiju vjerovatno ispustili, ne znam iz meni nepoznatih razloga, bila je inicijativa Ministrstva za spoljnu trgovinu i ekonomske odnose, to je imenovanje državne komisije za energiju DERK. Naime, na osnovu skraćenog naziva zakona o električnoj energiji, mi smo praktično to regulisali na način da entitetski parlamenti kandiduju i predlažu ljude za tu funkciju članove 6 komisije. To su uradili parlamenti RS i Federacije BiH i mi, ukoliko, zaista danas ne uzmemo ovdje da jednostavno odobrimo to, taj prijedlog mi ćemo zaustaviti realizaciju i odgoditi realizaciju Projekta PAUER 3. To bi veoma skupo koštalo BiH i u tom smislu ja bih volio da od vas čujem da li, zaista, postoji raspoloženje a da o tome danas prodiskutujete tim prije što ne možemo druge stvari, ne možemo pokrenuti i sjedište i elektroprenosa BiH i ja bih molio da oko tog pitanja zauzmete stav. Ja moram da upozorim na posljedice kašnjenja donošenja ove odluke na realizaciju ovog projekta PAUER 3.
Zahvaljujem. Ja samo napominjem da je to tek došlo da nije prošlo nikakvu fazu kod nas ni komisijsku ni neku drugu. Riječ ima uvaženi zastupnik gospodin Jovanović. Da li još neko želi?
Poštovano Predsjedništvo dame i gospodo, ja sam prošli put rekao to želim i sad da ponovim, zbog neodgovornosti Ministrskog savjeta prema odgovorima na poslanička pitanja, znači moj jedini otpor je da danas, znači, glasam protiv svega onoga što dolazi od Ministarskog savjeta. Znači, ponavljam, danas glasam protiv svega onoga što predlaže Ministarski savjet. Hvala.
Zahvaljujem uvaženom zastupniku gospodinu Jovanoviću. Riječ ima uvaženi zastupnik gospodin Adem Borić.
Ja bih zamolio da u ime Predstavničkog doma gospodin Mario LJubić čestita odbojkašima na osvojenom prvom mjestu u sjedećoj odbojci. Samo to.
Zahvaljujem uvaženom zastupniku gospodinu Ademu Boriću na ovom prijedlogu. Znači, ja ću u ime Zastupničkog doma uputiti čestitku našim odbojkašima na ovako velikom uspjehu. Zahvaljujem na sugestiji uvaženom zastupniku gospodinu Boriću. Da li još neko želi da predloži izmjenu dnevnog reda? Ne želi. Mi smo ovdje imali nekoliko. Rijeć ima uvaženi zastupnik gospodin Bilbija.
Poštovani predsjedavajući u ime Kluba prije izjašnjavanja o dnevnom redu tražim pauzu.
Do pola sata. Dobro, dajem pauzu od 15 minuta. 7 [[PAUZA]] Znači, vraćamo se na utvrđivanje dnevnog reda. Ovdje smo imali nekoliko prijedloga. Uvaženi zastupnik gospodin bogić Bogićević predložio je da se u dnevni red uvrsti zakon o visokom sudskom i tužiteljskom savjetu. Također, podržao je da se glasa o Prijedlogu zakona o državljanstvu. Uvaženi zastupnik gospodin Brka predlaže da se na dnevnir ed stvi izviješće Komisije za ljudska prava, imigracije, izbjeglice i azil ovog doma o posjeti jednom broju kazneno- popravnih ustanova. Predsjedavajući Vijeća ministara gospodin Mikerević predlaže da se na dnevni red stvi Prijedlog odluke o imenovanju članova Državne regulatorne komisije za električnu energiju. Mi ćemo se o svim prijedlozima morati izjasniti. Ja napominjem za ovu četvrtu točku dnevnog reda da je niko nije, ovu koju je predložio predsjedavjaući Vijeća ministara da je nisu razmatrala naša tijela, nije je razmatrao ni Dom naroda, a treba potvrdu oba doma, ovdje je procedura malo specifična, entiteti predlažu članove, s tim da o članovima se mora glasati pojedinačno. Ja koliko sam vido onu odluku u njoj ne piše ništa osim imena i prezimena. Prema tome, ja ne znam trebalo bi u najkraćem da ima nekih podataka obrazloženja bar da znamo godine rođenja. Dobro, vraćamo se na utvrđivanje dnevnog reda. Znači, stavljam na izjašnjavanje, ima li potrebe još ko raspravljati? Mema. Na izjašnjavanje prijedlog uvaženog zasutpnika gospodina Bogića Bogićevića da se u dnevni red današnje sjednice uvrsti zakon o visokom sudskom i tužiteljskom savjetu. Ko je za? Hvala. Ima li protiv? Hvala. Suzdržanih? Od 35 koji su tu za je glasalo 25 - protiv 1- 9 suzdržanih, trebat ćemo provjetiti i entitetsko glasanje. Ko je iz Federacije BiH za? Hvala. Ko je iz RS za? Hvala. Iz Federacije BiH 22 za iz RS 3 za. Znači nije dobio potrebnu većinu ide na usuglašavanje. Branka trebamo li odmah Zakon o državljanstvu? Predlažem da se izjasnimo o prijedlogu a vratit ćemo se na Zakon o državljanstvu o prijedlogu uvaženog zastupnika gospodina Brke. Da se uvrsti izviješće Komisije za ljudska prava, imigraciju, izbjeglice i azil o posjeti jednom broju kazneno-popravnih ustanova. Ko je za? Hvala. Ima li protiv? Nema. Suzdržanih? Od 37 koji su tu 26 za – bez glasova protiv – 11 suzdržanih. Trebamo entitetsko glasanje. 8 Ko je iz RS za? Hvala. Ko je iz Federacije BiH za? Hvala. 23 iz Federacije BiH za – 3 iz RS za. Znači, nije dobio potrebnu većinu ide na usuglašavanje. Kako nema. Ima nekad tamo. Stavljam prijedlog predsjedavajućeg Vijeća ministara za uvrštavanje točke dnevnog reda Prijedlog odluke o imenovanju članova Državne regulatorne komisije za energiju. Ko je za? Hvala. Ko je protiv? Hvala. Suzdržanih? Od 37 koji su glasali, za 24, 1 protiv, i 11 suzdržanih. Entitetsko. Ko je iz Federacije BiH za? Hvala. Ko je iz Republike Srpske za? Hvala. Federacija BiH 22 za, a iz RS 3 za. Znači nije prošlo dnevni red. Sada se moramo vratiti još na jedno pitanje. Znači za današnji dnevni red je predložen između ostalog pod točkom 2. i Zahtjev Vijeća ministara za razmatranje Prijedloga zakona o izmjenama Zakona o državljanstvu BiH. Ja sam taj prijedlog iznjeo Domu. Ovdje je bilo traženja da se. Nema šta tražiti. Nije niko tražio da se skine. Prema tome imamo usvojen onda dnevni red.
Nemamo. O njemu se mora glasati.
Evo vi objasnite poslovnički ako imate.
Samo što nije utvrdio Prošireni kolegij se mora glasati.
Ko je zato da se na dnevni red. Nije činjenica, ali eto da ne bude zabune. Ko je zato da se na dnevni red današnje sjednice uvrsti Zahtjev VIjeća ministara za razmatranje Prijedloga zakona o izmjenama Zakona o državljanstvu BiH po hitnom postupku, član 105.? Hvala. Ko je protiv? Hvala. Ko je suzdržan? Od 39, 28 za, 1 protiv, 8 suzdržanih. Ko je iz Federacije BiH za? Hvala. Ko je iz RS za? Hvala. Federacija BiH 26 za, RS 3 za. 9 Znači nije u dnevnom redu, ostaje nekom drugom da raspravlja o zahtjevu. Pošto, dnevni red za današnju sjednicu je 1. Zapisnik sa 31. sjednice Zastupničkog doma, 2. Izvješće Zajedničke komisije o postizanju Sporazuma o jedinstvnom tekstu Zakona o veterinarstvu u BiH, 3. Davanje suglasnosti za ratificiranje a) Razvojnog kreditnog sporazuma između BiH i Međunarodne asocijacije za razvoj b) Međunarodne konvencije o zaštiti bilja. Obzirom da je ovo usuglašeno nema potrebe o tome glasati. Prelazimo na prvu točku dnevnog reda. Ad. 1. Zapisnik sa 31. sjednice Zastupničkog doma Zapisnik sa 31. sjednice Zastupničkog doma ste dobili. Da li neko predlaže neke izmjene i dopune zapisnika? To uvijek može intervenirati. Ako niko se ne javlja zaključujem raspravu. Predlažem da usvojimo zapisnik sa 31. sjednice Zastupničkog doma. Ko je za? Hvala. Ima li protiv? Nema. Suzdržanih? Nema. Konstatiram da je zapisnik usvojen jednoglasno sa 39 glasova za. Zahvaljujem. Prelazimo na drugu točku dnevnog reda. Ad. 2. Izvješće Zajedničke komisije o postizanju Sporazuma o jedinstvnom tekstu Zakona o veterinarstvu u BiH Zajednička komisija je postigla Sporazum o jedinstvnom tekstu Zakona o veterinarstvu. Otvaram raspravu o izvješću. Obzirom da se niko ne javlja zaključujem raspravu o izvješću. Predlažem da se izjasnimo da prihvatimo izvješće Zajedničke komisije. Ko je za? Hvala. Ima li protiv? Nema. Suzdržanih? Nema. 10 Konstatiram da je od 39 koji su se izjašnjavali 39 glasalo za. Prema tome mi smo usvojili u konačnici Zakon o veterinarstvu BiH. Budući da je i Dom naroda usvojio isti izvještaj. Hajde konačno smo i to riješili. Zahvaljujem. Prelazimo na treću točku dnevnog reda. Ad. 3. Davanje suglasnosti za ratificiranje a) Razvojnog kreditnog sporazuma između BiH i Međunarodne asocijacije za razvoj Da li neko želi obrazložiti? Ne želi. Da li neko od uvaženih zastupnika želi diskutirati ili ne? Zaključujem i predlažem da damo suglasnost za ratificiranje ovog sporazuma. Ko je za? Hvala. Ima li protiv? Nema. Suzdržanih? Nema Konstatiram da je Zastupnički dom jednoglasno sa 39 glasova za dao suglasnost za Ratificiranje Sporazuma o razvojnom kreditu između BiH i Međunarodne asocijacije za razvoj. Pod b) Međunarodne konvencije o zaštiti bilja Otvaram raspravu. Zatvaram raspravu. Predlažem da podržimo ovu konvenciju. Ko je za? Hvala. Ko je protiv? Nema. Suzdržanih? Nema. Konstatiram da je Zastupnički dom jednoglasno sa 39 glasova za dao suglasnost za Ratifikaciju Međunarodne konvencije o zaštiti bilja. Sad. Mi smo pri kraju današnjeg dnevnog reda. Ja svakako koristim i ovdje priliku da se zahvalim svim vama uvaženim zastupnicima na suradnji evo i s nama iz Kolegija, a i na vašoj, vašem zalaganju, vašem trudu koji ste ipak pomogli da Zastupnički dom bude ipak najčvršća i najstabilnija karika u lancu institucija BiH. To se neće ljutiti ni članovi Vijeća ministara. Mislim da smo dosta uradili, dosta smo posla započeli i očekujem da će to naredni saziv nastaviti. Također zahvaljujem svim članovima Vijeća ministara, a mi smo surađivali na istom putu, o istom interesu i mislim da je suradnja bila dosta dobra. Također, zahvaljujem svim članovima Predsjedništva koji su očito imali drugih važnijih obaveza. 11 Sada bih vas tu na malo druženje, na koktel, a svakako i uvaženi zastupnici će dobiti jednu uspomenu na ovaj svoj mandat. Sjednica je završila sa radom u 12,40 časova.